

**Võrreldavate pakkumuste korraldamine**

**Kultuuririkkuse gala kajastamiseks**

08.01.2025

Integratsiooni Sihtasutus otsib koostööpartnerit, kes kajastab Kultuuririkkuse galaga seonduvat Integratsiooni Sihtasutuse sotsiaalmeedia kontodel.

**1. TAUSTAINFO**

Laupäeval, 18. jaanuaril 2025 viime Tallinnas Kultuuririkkuse gala, millega võtame kokku kultuuririkkuse aasta. Viisime teema-aasta läbi alates 13. jaanuarist 2024 eesmärgiga tähistada Eesti kultuurilist mitmekesisust – meie kogukondade ja rahvaste omapärasid, mis loovad meie kultuuririkkuse. Sündmuse kava: [kultuuririkkus.ee/gala](https://www.integratsioon.ee/gala).

**2. TELLITAV TEENUS**

Pakkumuste võrdlemise tulemuse alusel soovime tellida teenuse, mille osutamise tulemusena Eesti elanikud saavad Integratsiooni Sihtasutuse sotsiaalmeedia kanalitest infot, mis innustab neid Kultuuririkkuse galale tulema. Teenuse põhikood CPV klassifikaatori kohaselt on 79952000-2, so ürituste korraldamisega seotud teenused, lisakoodid on 79341400-0, so reklaamkampaaniateenused.

Edukaks tunnistatud pakkujalt ootame teenuse osutamise raames vähemalt järgnevat:

1) Alustame koostööd esimesel võimalusel (eeldatavasti 13. jaanuaril 2025) ja jätkame koostööd kuni 31. jaanuarini 2025.

2) Edukaks tunnistatud pakkumust esitanud koostööpartner valmistab ette ja avaldab Integratsiooni Sihtasutuse ning selle kuuluvatel kultuuririkkuse aasta kontodel infot, mis innustab osalema Kultuuririkkuse galal inimesi erinevatest rahvustest ennekõike vanuses 18-65 eluaastat ja kõigepealt Tallinnast ning Harjumaalt. Päevas jõuab sotsiaalmeedia kasutajani vähemalt üks postitus vms.

3) Laupäeval, 18. jaanuaril 2024 osaleb koostööpartner kultuuririkkuse galal eesmärgiga kajastada selle raames toimuvat, sh otse-eetris.

4) Koostööpartner koondab koostöö raames valminud materjalid ja annab neid meie kasutusse.

5) Koostööpartner koostab ülevaate, milles selgub koostöö raames tehtu tulemuslikkus.

Omalt poolt panustame järgnevalt:

1. Tagame ligipääsu Integratsiooni Sihtasutuse ja kultuuririkkuse aasta kontodele.
2. Tagasisidestame ettepaneku tegevuste ja ajakava osas.
3. Jagame kultuuririkkuse aasta CVI ja selle elemente, samuti saame anda ligipääsu Canva keskkonnale.
4. Korraldame tekstide tõlkimist ja sotsiaalmeedias reklaamide seadistamist.
5. Anname tagasisidet, sh töö käigus ja kokkuvõtte valmimisel.
6. Täpsustame ja korraldame muude teenuse osutamisega seotud küsimusi.

**3. PAKKUMUSE ESITAMINE**

Pakkumuse palume saata hiljemalt reedel, 10. jaanuaril kell 10.00 meilile elmira.hozjaitsikova@integratsioon.ee. Pakkumuses palume välja tuua vähemalt järgmist:

1. kinnitus, et olete valmis osutama teenust vastavalt pakkumuskutse punktis 2 toodud ootustele;
2. pakutava teenuse kogumaksumus (käibemaksuga ja ilma käibemaksuta);
3. pakkumuse koostaja nimi ja ametikoht või seos pakkujaga;
4. ettevõtte ärinimi ning registrikood, kelle nimel pakkumus koostatakse.

**4. PAKKUMUSTE VÕRDLEMINE**

Edukas on p-s 3 tingimustele vastav ja madalaima maksumusega pakkumus. Hankijal on õigus küsida pakkujalt selgitusi, seejuures võtab ta selgitusena saadud andmeid ja dokumente hankes otsuste tegemisel arvesse vaid juhul, kui nende andmete ja dokumentide hilisem esitamine ei too kaasa pakkumuse või sellega koos esitatud teiste dokumentide sisulist või olulist muutmist ega anna asjaomasele pakkujale teiste pakkujate ees mistahes sisulist eelist.

**5. PAKKUJATE TEAVITAMINE**

Pakkumuste vastavuse kontrollimise ja maksumuste võrdlemise tulemusest teavitame hindamistulemusest hiljemalt 10. jaanuaril 2025.

**6. MAKSETINGIMUSED**

Tasustame osutatud teenuse e-arve alusel. Pärast teenuse osutamist palume esitada e-arve, mille maksetähtaeg peab olema vähemalt 14 päeva. Arvel peab olema tellija aadress (Integratsiooni Sihtasutus, Linda 2, 20309 Narva), kontaktisiku nimi (Alena Stadnik) ja pakkumuskutsele kohane selgitus (Kultuuririkkuse gala kajastamine).

**7. TÄIENDAV INFO KÄESOLEVA PAKKUMUSKUTSE KOHTA**

Täpsustavad küsimused on teretulnud kuni 09. jaanuari kella 16.00-ni meiliaadressil [alena.stadnik@integratsioon.ee](mailto:alena.stadnik@integratsioon.ee). Vastame hiljemalt 09. jaanuaril kell 17.00 ja saadame vastuseid kõigile, kellele oleme kutset saatnud.

Täiendavatele küsimustele vastab kultuuririkkuse aasta teavitusjuht: Alena Stadnik, e-post  [alena.stadnik@integratsioon.ee](mailto:alena.stadnik@integratsioon.ee).